CELEX: 52017DP0293
Language: lt
Date: 1499212800000
Title: 2017 m. liepos 5 d. Europos Parlamento sprendimas dėl galimybės susipažinti su konfidencialia informacija (Darbo tvarkos taisyklių 5 straipsnio 5 dalies ir 210a straipsnio išaiškinimas) (2017/2095(REG))

19.9.2018   
            
            
               LT
            
            
               Europos Sąjungos oficialusis leidinys
            
            
               C 334/188
            
         
      P8_TA(2017)0293
      Galimybė susipažinti su konfidencialia informacija (Darbo tvarkos taisyklių 5 straipsnio 5 dalies ir 210a straipsnio išaiškinimas)
      2017 m. liepos 5 d. Europos Parlamento sprendimas dėl galimybės susipažinti su konfidencialia informacija (Darbo tvarkos taisyklių 5 straipsnio 5 dalies ir 210a straipsnio išaiškinimas) (2017/2095(REG))
      (2018/C 334/21)
      
         Europos Parlamentas,
      
      
                  —
               
               
                  atsižvelgdamas į 2017 m. birželio 23 d. Konstitucinių reikalų komiteto pirmininkės laišką,
               
            
                  —
               
               
                  atsižvelgdamas į Darbo tvarkos taisyklių 226 straipsnį,
               
            
               
                  1.
               
               
                  nusprendžia prie Darbo tvarkos taisyklių 5 straipsnio 5 dalies pridėti tokį išaiškinimą:
                  „Galimybei susipažinti su konfidencialia informacija taikomos taisyklės, nustatytos Europos Parlamento sudarytuose tarpinstituciniuose susitarimuose, susijusiuose su slapto pobūdžio informacijos tvarkymu (1a), ir jų įgyvendinimo vidaus taisyklėse, patvirtintose Europos Parlamento kompetentingų organų (1b).
                  (1a)  2002 m. lapkričio 20 d. Tarpinstitucinis susitarimas tarp Europos Parlamento ir Tarybos dėl galimybės Europos Parlamentui susipažinti su slapto pobūdžio Tarybos informacija saugumo ir gynybos politikos srityje (OL C 298, 2002 11 30, p. 1).2010 m. spalio 20 d. Pagrindų susitarimas dėl Europos Parlamento ir Europos Komisijos santykių (OL L 304, 2010 11 20, p. 47).
                  2014 m. kovo 12 d. Tarpinstitucinis susitarimas dėl Tarybos turimos įslaptintos informacijos klausimais, nesusijusiais su bendra užsienio ir saugumo politika, perdavimo Europos Parlamentui ir tvarkymo Europos Parlamente (OL C 95, 2014 4 1, p. 1)."
                        (1b)  2002 m. spalio 23 d. Europos Parlamento sprendimas dėl Tarpinstitucinio susitarimo dėl galimybės Europos Parlamentui susipažinti su slapto pobūdžio Tarybos informacija saugumo ir gynybos politikos srityje įgyvendinimo (OL C 298, 2002 11 30, p. 4).2013 m. balandžio 15 d. Europos Parlamento biuro sprendimas dėl konfidencialios informacijos tvarkymo Europos Parlamente taisyklių (OL C 96, 2014 4 1, p. 1).“."
                        
            
               
                  2.
               
               
                  nusprendžia prie Darbo tvarkos taisyklių 210a straipsnio pridėti tokį išaiškinimą:
                  „Šis straipsnis taikomas ta apimtimi, kiek taikytinoje teisės sistemoje, susijusioje su konfidencialios informacijos tvarkymu, numatyta galimybė susipažinti su konfidencialia informacija uždarame posėdyje, vykstančiame ne saugiose patalpose.“
               
            
               
                  3.
               
               
                  paveda Pirmininkui perduoti šį sprendimą Tarybai ir Komisijai susipažinti.